|  |
| --- |
| 6. SJEDNICA GRADSKOG VIJEĆA GRADA POŽEGE  TOČKA 6. DNEVNOG REDA  PRIJEDLOG ODLUKE  O IZMJENAMA I DOPUNAMA ODLUKE O SOCIJALNOJ SKRBI  GRADA POŽEGE  PREDLAGATELJ: Gradonačelnik Grada Požege  IZVJESTITELJ: Gradonačelnik Grada Požege  Studeni 2021. |

A red and blue flag

Description automatically generated with low confidence

R E P U B L I K A H R V A T S K A

POŽEŠKO-SLAVONSKA ŽUPANIJA

A picture containing chain, metalware, key

Description automatically generatedGRAD POŽEGA

GRADONAČELNIK

KLASA: 550-01/21-01/10

URBROJ: 2177/01-01/01-21-1

Požega, 19. studeni 2021.

GRADSKOM VIJEĆU GRADA POŽEGE

PREDMET: Prijedlog Odluke o izmjenama i dopunama Odluke o socijalnoj skrbi Grada Požege

- dostavlja se

Na osnovi članka 62. stavka 1. podstavka 1. Statuta Grada Požege (Službene novine Grada Požege, broj: 2/21.) (u nastavku teksta: Statut Grada Požege) i članka 59. stavka 1. i članka 61. stavka 1. i 2. Poslovnika o radu Gradskog vijeća Grada Požege (Službene novine Grada Požege, broj: 9/13., 19/13., 5/14., 19/14., 4/18., 7/18.- pročišćeni tekst, 2/20., 2/21. i 4/21.- pročišćeni tekst), dostavlja se Naslovu na usvajanje i razmatranje Prijedlog Odluke o izmjenama i dopunama Odluke o socijalnoj skrbi Grada Požege.

Pravna osnova za donošenje predložene Odluke je u odredbi članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 106/03., 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), članka 6. stavka 1. Zakona o socijalnoj skrbi (Narodne novine, broj: 157/13., 152/14., 99/15., 52/16., 16/17., 130/17., 98/19., 64/20. i 138/20.) i članka 39. stavka 1. podstavka 3. Statuta Grada Požege.

GRADONAČELNIK

dr.sc. Željko Glavić, v.r.

U PRIVITKU:

1. Zaključak Gradonačelnika Grada Požege
2. Prijedlog Odluke o izmjenama i dopunama Odluke o socijalnoj skrbi Grada Požege
3. Odluka o socijalnoj skrbi Grada Požege (Službene novine Grada Požege, broj: 9/16.,

2/18., 11/18., 19/19. i 13/20.)

A red and blue flag

Description automatically generated with low confidence

R E P U B L I K A H R V A T S K A

POŽEŠKO-SLAVONSKA ŽUPANIJA

A picture containing chain, metalware, key

Description automatically generatedGRAD POŽEGA

GRADONAČELNIK

KLASA: 550-01/21-01/10

URBROJ: 2177/01-01/01-21-2

Požega, 19. studeni 2021.

Na temelju članka 44. stavka 1. i članka 48. stavka 1. točke 1. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 106/03., 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 62. stavka 1. podstavka 1. i članka 120. Statuta Grada Požege (Službene novine Grada Požege, broj:2/21.), Gradonačelnik Grada Požege, dana 19. studenog 2021. godine, donosi

Z A K L J U Č A K

I. Utvrđuje se prijedlog Odluke o izmjenama i dopunama Odluke o socijalnoj skrbi Grada Požege kao u predloženom tekstu.

II. Prijedlog Odluke iz točke I. ovoga Zaključka upućuje se Gradskom vijeću Grada Požege na razmatranje i usvajanje.

GRADONAČELNIK

dr.sc. Željko Glavić, v.r.

DOSTAVITI:

1. Gradskom vijeću Grada Požege
2. Pismohrani.

**PRIJEDLOG**

A red and blue flag

Description automatically generated with low confidence

R E P U B L I K A H R V A T S K A

POŽEŠKO-SLAVONSKA ŽUPANIJA

A picture containing chain, metalware, key

Description automatically generatedGRAD POŽEGA

GRADSKO VIJEĆE

KLASA: 550-01/21-01/10

URBROJ: 2177/01-02/01-21-3

Požega, \_\_. studeni 2021.

Na temelju članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 106/03., 129/05., 109/07., 125/08., 36/09., 150/11., 144/12., 19/13. - pročišćeni tekst, 137/15.- ispravak, 123/17., 98/19. i 144/20.), članka 6. stavka 1. Zakona o socijalnoj skrbi (Narodne novine, broj: 157/13., 152/14., 99/15., 52/16., 16/17., 130/17., 98/19., 64/20. i 138/20.) i članka 39. stavka 1. podstavka 3. Statuta Grada Požege (Službene novine Grada Požege, broj: 2/21.), Gradsko vijeće Grada Požege, na svojoj 6. sjednici, održanoj dana, \_\_. studenog 2021. godine, donosi

O D L U K U

o izmjenama i dopunama Odluke o socijalnoj skrbi Grada Požege

Članak 1.

Ovom se Odlukom mijenja se i dopunjuje Odluka o socijalnoj skrbi Grada Požege (Službene novine Grada Požege, broj: 9/16., 2/18., 11/18., 19/19. i 13/20.) (u nastavku teksta: Odluka).

Članak 2.

U članku 2. Odluke riječ: „samoupravu“ zamjenjuje se riječima: „društvene djelatnosti“.

Članak 3.

U članku 11. stavku 1. Odluke, podstavak 12. mijenja se i glasi:

„- pravo na isplatu prigodne jednokratne novčane naknade umirovljenicima povodom

blagdana Božića i Uskrsa“

Članak 4.

U GLAVI IV. Odluke (PRAVA IZ SOCIJALNE SKRBI), podnaslov 13.a mijenja se i glasi:

„13.a Pravo na isplatu prigodne jednokratne novčane naknade umirovljenicima povodom

blagdana Božića i Uskrsa”

Članak 5.

Članci 41.a do 41.f Odluke mijenjaju se i glase:

„Članak 41.a

Pravo na isplatu prigodne jednokratne novčane naknade umirovljenicima povodim blagdana Božića (u nastavku teksta: božićnica) i blagdana Uskrsa (u nastavku teksta: uskrsnica) ostvaruje umirovljenik s prebivalištem na području Grada Požege čija ukupna tuzemna i/ili inozemna mirovina sa svim dodacima (u nastavku teksta: mirovina), ne prelazi iznos od 1.500,00 kuna, u mjesecu koji prethodi isplati ovoga prava.

Članak 41.b

Umirovljenicima iz članka 41.a ove Odluke smatraju se:

- korisnici starosnih, prijevremenih starosnih i obiteljskih mirovina i korisnici invalidskih mirovina zbog opće nesposobnosti za rad i profesionalne nesposobnosti za rad, a koji nisu u radnom odnosu (u nastavku teksta: tuzemne mirovine)

- korisnici mirovina priznatih uz primjenu međunarodnih ugovora (u nastavku teksta: inozemne mirovine).

Članak 41.c

Umirovljenici sukladno članku 41.a i 41.b ove Odluke ostvaruju pravo na božićnicu i uskrsnicu u iznosu od 300,00 kuna.

Članak 41.d

(1) Kako bi umirovljenici ostvarili pravo na božićnicu i uskrsnicu obvezni su Upravnom odjelu dostaviti zahtjev.

(2) Zahtjev za ostvarivanje prava na božićnicu i uskrsnicu podnosi se na standardiziranom obrascu.

(3) Zahtjev za ostvarivanje prava na božićnicu i uskrsnicu može podnijeti i druga osoba u ime umirovljenika koja je uz propisane dokaze, dužna dostaviti i presliku vlastite osobne iskaznice.

(4) Podnositelj zahtjeva dužan je, uz ispunjeni standardizirani obrazac, priložiti sljedeće dokaze:

- presliku osobne iskaznice ili dokument sa OIB-om (ukoliko nije naveden na osobnoj iskaznici)

- dokaz o visini mirovinskog primanja: kopiju zadnjeg odreska mirovine (tuzemne i/ili inozemne) ili potvrdu Hrvatskog zavoda za mirovinsko osiguranje ili izvod iz banke na kojemu je vidljiv iznos mirovine - uzimaju se u obzir ukupna primanja iz mirovinskog sustava (mirovina i zaštitni dodatak na mirovinu) te

- po potrebi potvrdu o visini dohotka i primitaka iz Porezne uprave kao i ostale dokaze po potrebi.

Članak 41.e

Ukoliko se zahtjev pozitivno riješi, božićnica i uskrsnica će se isplatiti na tekući račun u mirovljenika ili na blagajni Upravnog odjela za financije i proračun.

Članak 41.f

(1) Pravo na božićnicu i uskrsnicu ne može se prenositi na drugu osobu niti nasljeđivati.

(2) Pravo na božićnicu i uskrsnicu izuzeto je od ovrhe.“

Članak 6.

U članku 39. stavku 1. podstavku 1. Odluke iza riječi: „financije“ dodaju se riječi: „ i proračun*“.*

Članak 7.

Ova Odluka stupa na snagu osmog dana od dana objave u Službenim novinama Grada Požege.

PREDSJEDNIK

Matej Begić, dipl.ing.šum.

O b r z l o ž e n j e

uz Prijedlog Odluke o izmjenama i dopunama Odluke o socijalnoj skrbi Grada Požege

1. UVOD

Važeća Odluka o socijalnoj skrbi Grada Požege usvojena na sjednici Gradskog vijeća Grada Požege, 27. lipnja 2016. godine, a objavljena je u Službenim novinama Grada Požege, broj: 9/16. od 29. lipnja 2016. godine. Predmetna Odluka stupila je na snagu 7. srpnja 2016. godine.

Navedenom Odlukom utvrđene su djelatnosti socijalne skrbi na području Grada Požege, korisnici socijalne skrbi, prava i socijalne usluge koje iznad standarda pruža i osigurava Grad Požega, te uvjeti, način i postupak za njihovo ostvarivanje.

Odluka je imala je četiri izmjene. Prva izmjena je bila u siječnju 2018. godine (Službene novine Grada Požege, broj: 2**/**18.) kojom je u članku 17., stavak 1. izvornog teksta Odluke izmijenjen na način, da se novčani dar za prvo i drugo rođeno dijete u obitelji utvrdio u iznosu od 1.500,00 kuna (umjesto dosadašnjih 1.000,00 kuna), a za novorođeno dijete koje je u obitelji treće, četvrto, peto i sljedeće i nadalje je ostao novčani dar od 3.000,00 kuna. Druga izmjena je bila u lipnju 2018. godine (Službene novine Grada Požege, broj:11/18.), kojom je omogućeno da učenici osnovnih škola od prvog do osmog razreda imaju pravo na naknadu troškova za kupnju obveznih radnih bilježnica. Treća izmjena bila je u prosincu 2019. godine (Službene novine Grada Požege, broj: 19/19.), a navedenom izmjenom utvrđeno je pravo na novčani dar za prvo i drugo rođeno dijete u obitelji iznosi 2.000,00 kuna, a za svako sljedeće novorođeno dijete u obitelji navedeni iznos se povećava za 1.000,00 kuna. Četvrta izmjena bila je u prosincu 2020. godine (Službene novine, broj: 13/20.), kojom je omogućeno da umirovljenici s ukupnom mirovinom (tuzemnom i inozemnom) čiji iznos ne prelazi 3.000,00 kuna ostvare pravo na uskrsnicu.

II. PRAVNA OSNOVA

Pravna osnova za ovaj Prijedlog Odluke je u odredbi:

- članka 19.a stavka 2. i članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 106/03., 129/05., 109/07., 125/08., 36/09., 150/11., 144/12., 19/13. - pročišćeni tekst, 137/15.- ispravak, 123/17., 98/19. i 144/20.)

- članka 117. stavka 5. Zakona o socijalnoj skrbi (Narodne novine, broj: 157/13., 152/14., 99/15., 52/16., 16/17., 130/17., 98/19., 64/20. i 138/20.) kojim je propisano da jedinice lokalne i područne (regionalne) samouprave moguosigurati sredstva za ostvarivanje novčanih naknada i socijalnih usluga stanovnicima na svom području u većem opsegu nego što je utvrđeno zakonom, na način propisan njihovim općim aktom, ako u svom proračunu imaju za to osigurana sredstva

- članka 18. stavka 1. podstavka 5. i članka 39. stavka 1. podstavka 3. Statuta Grada Požege (Službene novine Grada Požege, broj: 2/21.).

III. SADRŽAJ PRIJEDLOGA ODLUKE

Nastavno se, u bitnome daje sdržaj predložene Odluke:

1) uz članak 2. - članak 2. Odluke usklađen je s Odlukom o izmjenama i dopunama Odluke o ustrojstvu upravnih tijela Grada Požege iz srpnja, o.g. kojom su poslovi socijalne srbi u Gradu Požegi prešli u nadležnost novoustrojenog Upravnog odjela za društvene djelatnosti

2) uz članak 3. - u članku 11. stavku 1. Odluke, podstavak 12. je izmijenjen na način, da sada umirovljenici s područja Grada Požege pored prava na ispaltu uskrsnice ostvaruju pravo i na ispaltu božičnice

3) uz članak 4. - u glavi IV. Odluke (Prava iz socijalne skrbi), u podnaslovu 13.a dodano je, da pored prava na uskrsnicu umirovljenici ostvaruju i pravo na božićnicu

4) uz članak 5. - izmijenjeni su članci 41.a do 41.f., a u bitnome se odnose na odredbe vezane uz ostvarivanje prava na božićnicu i uskrsnicu umirovljenika. Božićnicu i uskrsnicu od 300,00 kuna ostvaruju umirovljenici čija ukupna mirovina sa svim dodacima, u mjesecu prije isplate ovoga prava ne prelazi iznos od 1.500,00 kuna. Umirovljenici su prema ovom aktu obvezi Upravnom odjelu za društvene djelatnosti dostaviti zahtjev za ostvarivanje prava na božićnicu i uskrsnicu, na standardiziranom obrascu, uz koji je sada potrebno priložiti dokaze, a to su preslika osobne iskaznice ili dokument sa OIB-om (ukoliko nije naveden na osobnoj iskaznici), dokaz o visini mirovinskog primanja (kopiju zadnjeg odreska mirovine, hrvatske i/ili inozemne ili potvrdu Hrvatskog zavoda za mirovinsko osiguranje ili izvod iz banke na kojemu je vidljiv iznos mirovine, a uzimaju se u obzir ukupna primanja iz mirovinskog sustava, mirovina i zaštitni dodatak na mirovinu), te po potrebi potvrdu o visini dohotka i primitaka iz Porezne uprave kao i ostale dokaze po potrebi. Ukoliko se zahtjev pozitivno riješi, božićnica i uskrsnica će se isplatiti na tekući račun u mirovljenika ili na blagajni Upravnog odjela za financije i proračun

5) uz članak 6. - u članku 39. stavku 1. podstavku 1. Odluke radi se o usklađenju s Odlukom o izmjenama i dopunama Odluke o ustrojstvu upravnih tijela Grada Požege iz srpnja, o.g.

6) uz članak 7. - određen je vakacijski rok stupanja na snagu predmetne Odluke.

***Odluka o socijalnoj skrbi Grada Požege (Službene novine Grada Požege,***

***br. 9/16., 2/18., 11/18., 19/19. i 13/20.)***

A red and blue flag

Description automatically generated with low confidence

*R E P U B L I K A H R V A T S K A*

*POŽEŠKO-SLAVONSKA ŽUPANIJA*

*A picture containing chain, metalware, key

Description automatically generatedGRAD POŽEGA*

*Gradsko vijeće*

*KLASA: 550-01/16-01/16*

*URBROJ: 2177/01-02/01-16-4*

*Požega, 27. lipanj 2016.*

*Na temelju članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 19/13.- pročišćeni tekst i 137/15.- ispravak), članka 6. stavka 1. Zakona o socijalnoj skrbi (Narodne novine, broj: 157/13., 152/14., 99/15. i 52/16. - u nastavku teksta: Zakon) i članka 36. stavka 1. alineje 3. Statuta Grada Požege (Službene novine Grada Požege, broj: 3/13., 19/13., 5/14. i 19/14.), Gradsko vijeće Grada Požege, na 24. sjednici, održanoj dana, 27. lipnja 2016. godine, donosi*

*O D L U K U*

*o socijalnoj skrbi Grada Požege*

*I. OPĆE ODREDBE*

*Članak 1.*

*Ovom Odlukom utvrđuju se djelatnosti socijalne skrbi na području Grada Požege Požega (u nastavku teksta: Grad), korisnici socijalne skrbi, prava i socijalne usluge koje iznad standarda pruža i osigurava Grad te uvjeti, način i postupak za njihovo ostvarivanje.*

*Riječi i pojmovi koji se koriste u ovoj Odluci, a koji imaju rodno značenje, odnose se jednako na muški i ženski rod, bez obzira u kojem su rodu navedeni*

*Članak 2.*

*Poslove u svezi s ostvarivanjem prava iz socijalne skrbi propisanih ovom Odlukom obavlja Upravni odjel za samoupravu Grada Požege (u nastavku teksta: Upravni odjel).*

*Članak 3.*

*Prava iz socijalne skrbi utvrđena ovom Odlukom ne mogu se ostvariti na teret Grada, ako je Zakonom ili drugim propisom određeno da se ta prava ostvaruju prvenstveno na teret Republike Hrvatske, te drugih pravnih ili fizičkih osoba.*

*Članak 4.*

*Ukoliko Grad osigurava pomoć u većem opsegu odnosno u većem iznosu od pomoći koju osigurava Republika Hrvatska, Centar za socijalnu skrb Požega (u nastavku teksta: Centar) i Grad sklopit će ugovor kojim će urediti međusobna prava, obveze i odgovornosti.*

*Grad može pružanje usluga korisnicima prava iz socijalne skrbi iz članka 11. ove Odluke (pomoć i njega u kući - dostava toplog obroka, prehrana i slično) povjeriti pravnoj ili fizičkoj osobi ovlaštenoj za obavljanje tih usluga na osnovu ugovora.*

*U slučaju kada Grad daje pomoć pravnoj ili fizičkoj osobi za provedbu određenog programa iz socijalne skrbi, Grad u pravilu s istom sklapa ugovor o međusobnim pravima i obvezama.*

*Broj korisnika socijalne skrbi koji mogu ostvariti pojedina prava iz socijalne skrbi propisana ovom Odlukom može biti određen (ograničen) programom kojim je predviđeno njegovo financiranje.*

*II. KORISNICI SOCIJALNE SKRBI*

*Članak 5.*

*Pojam korisnika socijalne skrbi određen je Zakonom i ovom Odlukom.*

*Prava iz socijalne skrbi utvrđena ovom Odlukom mogu koristiti hrvatski državljani s prebivalištem na području Grada te stranci i osobe bez državljanstva sa stalnim boravkom na području Grada koji se ne mogu sami uzdržavati, odnosno koji su Zakonom definirani kao korisnici socijalne skrbi.*

*Prava iz socijalne skrbi ne mogu se prenositi na drugu osobu niti nasljeđivati.*

*Ukoliko korisnik socijalne skrbi ili članovi kućanstva u kojem živi imaju dugovanje prema Gradu s bilo koje osnove, Grad mu može uskratiti zahtijevano pravo, osim prava na pomoć za podmirenje troškova stanovanja.*

*Članak 6.*

*Korisnik socijalne skrbi dužan je službenoj osobi dati istinite osobne podatke, podatke o svom prihodu i imovini, kao i drugim okolnostima o kojima ovisi priznavanje nekog prava i pisanom izjavom omogućiti njihovu dostupnost u postupku za priznavanje prava na novčane naknade i socijalne usluge te tijekom korištenja prava.*

*Za točnost podataka navedenih u zahtjevu za ostvarivanje prava iz socijalne skrbi podnositelj zahtjeva odgovara materijalno i kazneno.*

*III. UVJETI ZA OSTVARIVANJE PRAVA IZ SOCIJALNE SKRBI*

*Članak 7.*

*Prava iz socijalne skrbi utvrđena člankom 11. ove Odluke, osim prava na pomoć za troškove stanovanje i prava na jednokratnu novčanu pomoć studentima, može ostvariti korisnik socijalne skrbi (u nastavku teksta: korisnik), ako ispunjava jedan od sljedećih uvjeta:*

*1. socijalni uvjet*

*2. uvjet prihoda*

*3. posebni uvjet.*

*Za ostvarivanje pojedinih prava iz socijalne skrbi utvrđenih ovom Odlukom, propisuju se i dodatni uvjeti, sukladno odredbama ove Odluke.*

*Nezaposlena radno sposobna osoba može ostvariti prava iz socijalne skrbi utvrđena ovom Odlukom, ako je uredno prijavljena kod nadležne službe za zapošljavanje najmanje tri mjeseca prije podnošenja zahtjeva za ostvarivanje prava iz socijalne skrbi (u nastavku teksta: zahtjev za ostvarivanje prava).*

*Prava socijalne skrbi korisnik gubi ako ne ispunjava uvjete propisane zakonom koji uređuje posredovanje pri zapošljavanju i prava za vrijeme nezaposlenosti.*

*Odredba stavka 4. ovoga članka ne primjenjuje se na osobe navedene u članku 39. stavka 2. Zakona.*

*1. Socijalni uvjet*

*Članak 8.*

*Korisnik ispunjava socijalni uvjet, ako na temelju rješenja Centra ostvaruje pravo na zajamčenu minimalnu naknadu.*

*2. Uvjet prihoda*

*Članak 9.*

*Uvjet prihoda ispunjava Korisnik s prihodom i to:*

*- samac do 800,00 kuna*

*- dvočlana obitelj do 1.200,00 kuna*

*- ako obitelj ima više od dva člana, cenzus prihoda za svakog člana se povećava 250,00 kuna.*

*Pod prihodom u smislu stavka 1. ovoga članka, smatra se iznos prosječnog mjesečnog prihoda samca ili obitelji ostvarenog (isplaćenog) u tri mjeseca koja prethode mjesecu u kojem je podnesen zahtjev za ostvarivanje prava, a čine ga sva sredstva koja samac ili obitelj ostvari po osnovi rada, mirovine, imovine, prihoda od imovine ili na neki drugi način.*

*U prihod iz stavka 2. ovoga članka ne uračunava se:*

*- novčane naknade i potpore propisane Zakonom*

*- iznosi pomoći i naknada iz socijalne skrbi koje osigurava Požeško-slavonska županija i Grad*

*- doplatak za djecu*

*- stipendije učenika i studenata*

*- godišnji dar za božićne i uskrsne blagdane i dar za djecu do 15 godina života*

*- novčana naknada za tjelesno oštećenje*

*- ortopedski dodatak*

*- doplatak za pomoć i njegu po odredbama drugih zakona*

*- primici koje fizičke osobe ostvare na osnovi donacija pravnih i fizičkih osoba za zdravstvene*

*potrebe*

*Iznos prihoda iz stavka 2. ovoga članka umanjuje se za iznos koji na temelju propisa o obiteljskim odnosima član obitelji plaća za uzdržavanje osobe koja nije član te obitelji.*

*3. Poseban uvjet*

*Članak 10.*

*Poseban uvjet ispunjava:*

*1. a) dijete, udovica i roditelji poginulog, umrlog, zatočenog ili nestalog hrvatskog branitelja iz Domovinskog rata,*

*b) dijete hrvatskog ratnog vojnog invalida iz Domovinskog rata (sve skupine oštećenja organizma sukladno zakonu),*

*c) hrvatski ratni vojni invalidi iz Domovinskog rata (sve skupine oštećenja organizma sukladno zakonu),*

*d) ratni i civilni invalidi rata iz Zakona o zaštiti vojnih i civilnih invalida rata,*

*e) dijete ratnog i civilnog invalida iz Domovinskog rata,*

*f) dijete poginulog, umrlog ili nestalog ratnog i civilnog invalida rata, pod okolnostima iz Zakona o zaštiti vojnih i civilnih invalida rata*

*2. dijete i učenik s tjelesnim ili mentalnim oštećenjem*

*3. učenik koji je temeljem rješenja Centra smješten u udomiteljsku obitelj ili ustanovu*

*4. korisnici doplatka na djecu.*

*U ostvarivanju prava utvrđenih ovom Odlukom, djeca, usvojenici i pastorčad osoba iz stavka 1. ovoga članka izjednačena su.*

*IV. PRAVA IZ SOCIJALNE SKRBI*

*Članak 11.*

*Korisnici, osim naknade za troškove stanovanja i troškova ogrijeva koje ostvaruju temeljem Zakona, mogu temeljem i na način definiran ovom Odlukom ostvariti slijedeća prava iz socijalne skrbi Grada:*

* *pravo na pomoć za novorođeno dijete*
* *pravo na pomoć za podmirenje troškova boravka djece u jaslicama i vrtiću*
* *pravo na pomoć za podmirenje troškova prehrane učenika osnovnih škola*
* *pravo na besplatno ljetovanje učenika osnovnih škola*

*- pravo na novčanu pomoć za nabavu školskih udžbenika*

*- pravo na novčanu pomoć studentima*

*- pravo na pomoć i njegu u kući - dostava toplog obroka*

*- pravo na podmirenje troškova javnog prijevoza*

*- pravo na pomoć za podmirenje pogrebnih troškova*

*- pravo na novčanu pomoć umirovljenicima*

*- pravo sufinanciranje putnih troškova umirovljenika*

*- pravo na privremeni smješta u kriznim situacijama*

*- pravo na prehranu u pučkoj kuhinji*

*- pravo na jednokratnu novčanu pomoć*

*Korisnik može istodobno ostvariti više pojedinačnih prava odnosno oblika pomoći u smislu prethodnog stavka ovoga članka, ako njihovo istodobno ostvarivanje ne proturječi svrsi za koju je ostvarivanje namijenjeno, izuzev ako ovom Odlukom nije drugačije određeno.*

*1. Naknada za troškove stanovanja*

*Članak 12.*

*Troškovi stanovanja u smislu Zakona i ove Odluke odnose se na najamninu, komunalnu naknadu, električnu energiju, plin, grijanje, vodu, odvodnju i druge troškove stanovanja u skladu s posebnim propisima.*

*Članak 13.*

*Naknadu za troškove stanovanja, u skladu s odredbama Zakona i ove Odluke, mogu ostvariti korisnici zajamčene minimalne naknade koji nadležnom Upravnom odjelu podnesu zahtjev za ostvarenje tog prava, odnosno po službenoj dužnosti.*

*Članak 14.*

*Pravo na naknadu za troškove stanovanja priznaje se do iznosa polovice iznosa zajamčene minimalne naknade priznate samcu, odnosno kućanstvu utvrđene rješenjem ili potvrdom Centra ili drugog ovlaštenog tijela prema odredbama Zakona, osim u slučajevima definiranim Zakonom.*

*Naknada za troškove stanovanja može se odobriti u novcu koji će biti isplaćen izravno na račun korisnika ili na način da Grad djelomično ili u cijelosti plati račun izravno ovlaštenoj pravnoj ili fizičkoj osobi koja je izvršila uslugu.*

*2 Troškovi ogrijeva*

*Članak 15.*

*Samcu ili kućanstvu, korisniku zajamčene minimalne naknade koji se grije na drva, priznaje se pravo na troškove ogrjeva na način da mu se jednom godišnje osigura 3 m³ drva ili odobri novčani iznos za podmirenje tog troška u visini koju, najkasnije do 30. rujna za tekuću godinu, odlukom odredi Požeško-slavonska županija (u nastavku teksta: Županija).*

*Radi osiguranja sredstava za troškove ogrjeva iz stavka 1. ovoga članka, Grad podnosi Županiji zahtjev s podacima o korisnicima zajamčene minimalne naknade koji se griju na drva najkasnije do rujna tekuće godine za sljedeću godinu.*

*Sredstva za pokrivanje troškova ogrjeva osiguravaju se u proračunu Županije, a isplatu sredstva korisnicima provodi Upravni odjel.*

*Korisnik je dužan Upravnom odjelu dostaviti izjavu da se grije na drva.*

*3. Pravo na pomoć za novorođeno dijete*

*Članak 16.*

*Pravo na pomoć za novorođeno dijete obuhvaća:*

*1. novčani dar za svako novorođeno dijete*

*2. pomoć za nabavu opreme za novorođeno dijete.*

*Članak 17.*

*Pravo na pomoć iz članka 16. stavka 1. točke 1. ove Odluke pripada svakom novorođenom djetetu na način da mu se odobrava novčani dar u iznosu od 1.000,00 kuna, a za novorođeno dijete koje je u obitelji treće, četvrto, peto i slijedeće odobrava se novčani dar u iznosu od 3.000,00 kuna.*

*Novčanim darom iz članka 16. stavka 1. ovoga članka Gradonačelnik Grada Požege (u nastavku teksta: Gradonačelnik) će darivati novorođeno dijete, na osnovu dostavljenih podataka odnosno izvješća Opće županijske bolnice u Požegi, koje treba sadržavati podatke o prezimenu i imenu djeteta, imenu majke i oca, datumu rođenja djeteta, broju poroda, adresi te OIB majke djeteta.*

*Članak 18.*

*Pravo na pomoć iz članka 16. stavka 1. točke 2. ove Odluke, može ostvariti korisnik koji ispunjava jedan od ovih uvjeta:*

*1. socijalni uvjet*

*2. uvjet prihoda*

*3. poseban uvjet iz članka 10. stavka 1. točke 1.b) i točke 4. Odluke.*

*Pravo na pomoć za nabavu opreme za novorođeno dijete može ostvariti korisnik do navršenih 12 mjeseci života djeteta.*

*Pravo na pomoć za nabavu opreme za novorođeno dijete ostvaruje se na način da se korisniku pomoć dodjeljuje u obliku poklon - bona i to najviše do 3.000,00 kuna.*

*4. Pravo na pomoć za podmirenje troškova boravka djece u jaslicama i vrtiću*

*Članak 19.*

*Pravo na pomoć za podmirenje troškova boravka djece u jaslicama i vrtiću može ostvariti dijete, ako korisnik ispunjava jedan od ovih uvjeta:*

*1. socijalni uvjet*

*2. uvjet prihoda*

*3. poseban uvjet iz članka 10. stavka 1. točke 1. podtočke b) i točke 2. ove Odluke.*

*Troškove boravka iz stavka 1. ovoga članka snosi Grad i to u 100% iznosa pune mjesečne cijene.*

*Pod punom mjesečnom cijenom boravka iz stavka 2. ovoga članka, razumijeva se mjesečna cijena za usluge redovitog programa predškolskog odgoja Dječjih vrtića Požega.*

*Upravni odjel će na temelju kriterija koji su utvrđeni u stavku 1. ovoga članka utvrditi korisnike prava na pomoć za podmirenje troškova boravka djece u jaslicama i vrtiću.*

*Financijska sredstva za podmirenje troškova boravka djece u jaslicama i vrtiću doznačit će vrtićima u tekućem mjesecu za protekli mjesec.*

*5. Pravo na pomoć za podmirenje troškova prehrane organizirane u osnovnim školama*

*Članak 20.*

*Pravo na pomoć za podmirenje troškova prehrane organizirane u osnovnim školama, čiji je Grad osnivač (u nastavku teksta: osnovna škola) može ostvariti korisnik, učenik ako ispunjava jedan od ovih uvjeta:*

*1. socijalni uvjet*

*2. uvjet prihoda*

*3. poseban uvjet iz članka 10. stavka 1. točke 1. podtočke a) i b), točke 2. i 3. ove Odluke.*

*Troškove prehrane iz stavka 1. ovoga članka snosi Grad i to u 100% iznosa pune mjesečne cijene prehrane.*

*Pod punom mjesečnom cijenom prehrane iz stavka 2. ovoga članka, razumijeva se mjesečna cijena usluge (cijena jednog obroka pomnožena s brojem radnih dana) koju određuje osnovna škola.*

*Članak 21.*

*Upravni odjel će na temelju kriterija koji su utvrđeni u članku 20. ove Odluke utvrditi korisnike prava na pomoć za podmirenje troškova prehrane organizirane u osnovnim školama.*

*Financijska sredstva za podmirenje troškova prehrane organizirane u osnovnim školama doznačit će osnovnim školama u tekućem mjesecu za protekli mjesec.*

*6. Pravo na besplatno ljetovanje učenika osnovnih škola*

*Članak 22.*

*Pravo na besplatno ljetovanje može ostvariti do deset učenika iz osnovnih škola čiji je Grad osnivač (u nastavku teksta: osnovne škole) u Baškoj, u objektu koji je vlasništvo Grada, ako učenici ispunjavaju jedan od ovih uvjeta:*

*1. socijalni uvjet*

*2. uvjet prihoda*

*3. poseban uvjet iz članka 10. stavka 1. točke 1.podotočke a) i b), točke 2. i 3. ove Odluke.*

*Članak 23.*

*Upravni odjel će na temelju kriterija koji su utvrđeni u članku 22. ove Odluke, na temelju zahtjeva osnovne škole koji se podnosi do 15. svibnja tekuće godine utvrditi korisnike koji ostvaruju pravo na besplatno ljetovanje.*

*7. Pravo na novčanu pomoć za nabavu školskih udžbenika*

*Članak 24.*

*Pravo na novčanu pomoć za nabavu obveznih školskih udžbenika za učenike osnovnih škola čiji je Grad osnivač (u nastavku teksta: osnovne škole) može ostvariti korisnik, učenik od prvog do osmog razreda ako ispunjava jedan od ovih uvjeta:*

*1. socijalni uvjet*

*2. uvjet prihoda*

*3. poseban uvjet iz članka 10. točke 1., 2 i 3. ove Odluke.*

*Troškove nabave obveznih školskih udžbenika iz stavka 1. ovoga članka snosi Grad i to najviše do 50 % iznosa ukupne cijene školskih udžbenika.*

*Članak 25.*

*Upravni odjel će na temelju kriterija koji su utvrđeni u članku 24. ove Odluke utvrditi korisnike prava na novčanu pomoć za nabavu obveznih školskih udžbenika za učenike osnovnih škola.*

*Financijska sredstva za nabavu obveznih školskih udžbenika za učenike osnovnih škola, doznačit će roditelju (zakonskom zastupniku učenika).*

*Članak 26.*

*Pravo na novčana pomoć za nabavu obveznih školskih udžbenika za srednje škole, može ostvariti korisnik, učenik ukoliko ispunjava socijalni uvjet i uvjet prihoda i to najviše do 50 % iznosa ukupne cijene školskih udžbenika.*

*Novčana potpora iz prethodnog stavka ovoga članka, doznačit će roditelju (zakonskom zastupniku učenika).*

*Članak 27.*

*Učenicima kojima će temeljem Zakona o pravima hrvatskih branitelja iz Domovinskog rata i članova njihovih obitelji i Zakona, nabavu udžbenika financirati nadležno ministarstvo ne mogu biti korisnici pomoći sukladno ovoj Odluci.*

*Članak 28.*

*Grad će sa Centrom razmjenjivati podatke o odobrenim pomoćima iz članka 24. ove Odluke.*

*8. Pravo na novčanu pomoć studentima*

*Članak 29.*

*Pravo na novčanu pomoć studentima može ostvariti student koji redovito pohađa visokoškolsku ustanovu izvan Grada i prvi put upisuje akademsku godinu.*

*Pravo na novčanu pomoć student ostvaruje u akademskoj godini i to najviše do 3.000,00 kuna.*

*Pravo na novčanu pomoć ne ostvaruje se za vrijeme apsolventskog staža.*

*Novčanu pomoć studentima ne može ostvariti student koji je ostvario pravo na pomoć odnosno stipendiju po drugom osnovu.*

*9. Pravo na pomoć i njegu u kući - dostava toplog obroka*

*Članak 30.*

*Pravo na pomoć i njegu u kući - dostava toplog obroka (u nastavku teksta: dostava toplog obroka) može ostvariti osoba kojoj je zbog tjelesnog ili mentalnog oštećenja ili trajnih promjena u zdravstvenom stanju prijeko potrebna ta vrst pomoći, ako ispunjava sljedeće uvjete:*

*1. uvjet prihoda ili socijalni uvjet*

*2. ako pružanje pomoći i njege nije osigurala ugovorom o doživotnom uzdržavanju ili dosmrtnom uzdržavanju*

*3. ako ne može to pravo ostvariti temeljem rješenja Centra.*

*Uvjeti iz stavka 1. ovoga članka moraju biti ispunjeni kumulativno.*

*Dostava toplog obroka može se odobriti i osobi kod koje su nastupile privremene promjene u zdravstvenom stanju ili tjelesno oštećenje, a prijeko joj je potrebna ta vrst pomoći.*

*Članak 31.*

*Pravo na dostavu toplog obroka u kuću pruža ustanova socijalne skrbi, te druga ovlaštena pravna i fizička osoba na temelju ugovora kojeg sklapa s Gradom.*

*10. Pravo na podmirenje troškova javnog prijevoza*

*Članak 32.*

*Pravo na podmirenje troškova javnog prijevoza mogu ostvariti:*

*1. umirovljenici*

*2. osobe starije od 65 godina*

*3. učenici srednjih škola koji ispunjavaju socijalni uvjet, uvjet prihoda i poseban uvjet iz članka 10. stavka 1. točke 1. podtočke a) i b), točke 2. i 3. ove Odluke*

*4. učenici osnovnih škola čiji je Grad osnivač koji ispunjavaju poseban uvjet iz članka 10. stavka 1. točke 2. Odluke i koji isto pravo ne ostvaruju sukladno Zakonu o obrazovanju u osnovnoj i srednjoj školi.*

*Korisnici prava iz stavka 1. točke 1. i 2. ovoga članka ostvaruju pravo na besplatan javni prijevoz, izdavanjem posebne pokazne karte, ako:*

*- korisnik iz stavka 1. točke 1. ovoga članka dostavi dokaz o ostvarenoj mirovini, dokaz o prebivalištu i fotografiju,*

*- korisnik iz stavka 1. točke 2. ovoga članka dostavi rodni list, dokaz o prebivalištu i fotografiju.*

*Službenik Upravnog odjela izdaje pokaznu kartu korisniku iz stavka 1. točke 1. i 2. odmah po predočenju dokaza iz stavka 2. ovoga članka i vodi evidenciju o korisnicima prava na besplatan javni prijevoz.*

*Korisnici prava iz stavka 1. točke 3. ovoga članka mogu ostvariti navedeno pravo u iznosu 50% od cijene mjesečne karte gradskog prijevoza. Ukoliko se radi o učeniku koji ispunjava uvjet iz članka 10. točke 2. i . 3. ove Odluke potrebno je uz zahtjev za ostvarivanje prava, priložiti medicinsku dokumentaciju odnosno rješenje Centra o smještaju u udomiteljsku obitelj ili ustanovu.*

*Korisnici prava u iz stavka 1. točke 4. ovoga članka mogu ostvariti navedeno pravo u visini novčane pomoći koja je jednaka cijeni mjesečne karte gradskog prijevoza, a uz zahtjev za ostvarivanje navedenog prava obvezno se prilaže medicinska dokumentacija. Navedeni iznos isplaćuje se korisniku mjesečno, za vrijeme školske godine.*

*Članak 33.*

*Pravo na podmirenje troškova javnog prijevoza korisnik iz članka 32. stavka 1. ove Odluke može ostvariti isključivo na linijama javnog prijevoza unutar područja Grada.*

*Financijska sredstva za podmirenje troškova javnog prijevoza iz članka 32. stavka 1., 2., i 3. ove Odluke doznačit će se prijevozniku na linijama javnog prijevoza unutar područja Grada u tekućem mjesecu za protekli mjesec. Financijska sredstva za podmirenje troškova javnog prijevoza iz članka 32. stavka 4. ove Odluke doznačit će se roditelju (zakonskom zastupniku učenika), u tekućem mjesecu za protekli mjesec.*

*11. Pravo na pomoć za podmirenje pogrebnih troškova*

*Članak 34.*

*Pravo na pomoć za podmirenje pogrebnih troškova (osnovne pogrebne opreme i troškova ukopa) može ostvariti obitelj umrlog ili njegova rodbina, ako ispunjava uvjet prihoda.*

*Iznimno od odredbe stavka 1. ovoga članka, pravo na pomoć za podmirenje pogrebnih troškova može ostvariti i osoba, poznanik umrlog, u slučaju:*

*- kada umrli nije imao rodbinu*

*- ako je rodbina nepoznata ili nepoznatog boravišta*

*- ako ispunjava uvjete iz stavka 1. ovoga članka.*

*Pravo na pomoć za podmirenje pogrebnih troškova ne može ostvariti obitelj umrlog ili njegova rodbina, odnosno osoba iz stavka 2. ovoga članka ako naknadu za pogrebne troškove može ostvariti putem Centra ili iz drugih izvora, ili ako je umrli u trenutku smrti imao imovinu veće vrijednosti, kao i ako je za života sklopio neki od obvezno-pravnih ugovora (ugovor o doživotnom uzdržavanju i ugovor o dosmrtnom uzdržavanju).*

*Pomoć za podmirenje pogrebnih troškova ostvaruje se na način da se obitelji, rodbini pokojnika, odnosno osobi iz stavka 2. ovoga članka odobri plaćanje troškova u visini osnovne pogrebne opreme i troškova ukopa, ali ne više od 3.000,00 kuna.*

*12. Pravo na novčanu pomoć za umirovljenike*

*Članak 35.*

*Pravo na novčanu pomoć za umirovljenike može ostvariti umirovljenik, pod uvjetom da mu mirovina ili da mu ukupni mjesečni prihodi kućanstva (u nastavku teksta: ukupni mjesečni prihod) ne prelaze iznos od 1.200,00 kuna, mjesečno. U mjesečni iznos mirovine uračunava se i zaštitni dodatak za tekući mjesec.*

*Članak 36.*

*Visina novčane pomoći određuje se umirovljenicima kako slijedi:*

|  |  |
| --- | --- |
| *Za iznos mirovine (kuna)* | *Visina novčane pomoći (kuna)* |
| *do 500,00* | *300,00* |
| *501,00 - 700,00* | *250,00* |
| *701,00 - 900,00* | *200,00* |
| *901,00 - 1.200,00* | *150,00* |

*Članak 37.*

*Umirovljenici koji su ostvarili mirovinu u Republici Hrvatskoj, pravo na novčanu pomoć iz članka 36. ove Odluke ostvaruju na temelju mjesečnih podataka o visini mirovine Hrvatskog zavoda za mirovinsko osiguranje, Područne službe u Požegi i izjave umirovljenika o ukupnom mjesečnom prihodu.*

*Umirovljenici koji su ostvarili mirovinu izvan Republike Hrvatske, pravo na novčanu pomoć iz članka 36. ove Odluke ostvaruju na temelju prijave i dokaza za ostvarivanje prava na istu pomoć, te izjave o ukupnom mjesečnom prihodu.*

*Članak 38.*

*Izjava o ukupnom mjesečnom prihodu sadržava osobne podatke, mora biti vlastoručno potpisana i predaje se Upravnom odjelu uz zahtjev za ostvarivanje prava iz članka 36. ove Odluke.*

*Članak 39.*

*Novčana pomoć iz članka 36. ove Odluke nakon donesenog rješenja Upravnog odjela ostvaruje se na način da se Korisniku mjesečni iznos novčane pomoći isplati:*

* *osobno korisniku, na blagajni Upravnog odjela za financije Grada Požege*
* *putem pošte ili banke*
* *dostavom na kućnu adresu od strane službenika Upravnog odjela*

*i to do petnaestog u mjesecu za tekući mjesec.*

*Pomoć se može isplatiti i opunomoćeniku, na temelju ovjerene punomoći, ako umirovljenik ima zdravstvenih poteškoća i nije u mogućnosti osobno preuzeti novčanu pomoć.*

*13. Pravo na sufinanciranje putnih troškova umirovljenicima*

*Članak 40.*

*Grad će sufinancirati putne troškove za deset umirovljenika s područja Grada, mjesečno koji se liječe u Zagrebu, Osijeku i Slavonskom Brodu, ako*

*- putni troškovi nisu priznati od strane HZZO i*

*- primaju mirovinu do 3.000,00 kuna.*

*Ukoliko umirovljenik ide na liječenje izvan mjesta navedenih u prethodnom stavku ovoga članka, priznaje mu se putni trošak kao da putuje do Zagreba, Osijeka i Slavonskog Broda, a razliku putnog troška do krajnjeg odredišta snosi sam umirovljenik.*

*U svezi odredbe stavka 1. i 2. ovoga članka Gradonačelnik, posebnom odlukom osniva i imenuje Povjerenstvo za priznavanje putnih troškova liječenja umirovljenika (u nastavku teksta: Povjerenstvo) od pet članova, čiji sastav čine dva predstavnika Grada i tri predstavnika umirovljenika. Povjerenstvo se imenuje na mandat od četiri godine.*

*Povjerenstvo iz stavka 3. ovoga članka ima zadaću:*

*- razmatrati zahtjeve umirovljenika s područja Grada o priznavanju putnih troškova liječenja sukladno stavku 1. i 2. ovoga članka, koje ne priznaje HZZO i - predlagati Gradonačelniku donošenje odluke po svakom pojedinom zahtjevu.*

*Članak 41.*

*Članovi Povjerenstva iz članka 40. stavka 3. ove Odluke imaju pravo na naknadu za svoj rad, sukladno posebnoj odluci Gradskog vijeća Grada Požege kojom su utvrđene naknade za rad članova radnih tijela koje imenuje Gradonačelnik.*

*14. Pravo na privremeni smještaj u kriznim situacijama*

*Članak 42.*

*Grad osigurava uslugu privremenog smještaja u kriznim situacijama za beskućnike, te u kriznim situacijama za obitelji s maloljetnom djecom u slučaju koji je propisan Zakonom.*

*Beskućnik je osoba koja nema mjesto stanovanja niti sredstva kojima bi mogla namiriti potrebu stanovanja, te je privremeno smještena u prihvatilištu, ili boravi na javnim ili drugim mjestima koja nisu namijenjena za stanovanje.*

*Pružanje usluge privremenog smještaja u kriznim situacijama ostvaruje se na način propisan Zakonom.*

*Grad sukladno proračunskim sredstvima sufinancira troškove usluge iz stavka 3. ovoga članka temeljem ugovora sklopljenog s pružateljem usluga.*

*15. Pravo na prehranu u pučkoj kuhinji*

*Članak 43.*

*Pravo na prehranu u pučkoj kuhinji može ostvariti:*

*- beskućnici*

*- potpuno radno nesposoban korisnik pomoći za uzdržavanje*

*- korisnik koji ispunjava uvjet prihoda, a čije su materijalne i socijalne prilike posebno ugrožavajuće po ocjeni Upravnog odjela.*

*Članak 44.*

*Za pomoć iz članka 43. ove Odluke Upravni odjel izdaje uputnicu, sukladno Zakonu.*

*Pripremu i posluživanje dnevnog obroka obavlja pravna ili fizička osoba temeljem ugovora sklopljenog sa Gradom.*

*16. Pravo na jednokratnu novčanu pomoć*

*Članak 45.*

*Jednokratna novčana pomoć može se odobriti korisniku, samcu ili obitelji zbog trenutačnih, teških okolnosti (bolest, smrti, elementarne nepogode ili drugih nevolja) koje nisu u svezi sa osnovnim životnim potrebama, ako mjesečni neto prihod domaćinstva ne prelazi visinu sredstava navedenih u članku 9. stavku 1. ove Odluke i to najviše do 5.000,00 kuna, godišnje, u novcu ili u potrebnom materijalu.*

*Centar razmjenjuje podatke o priznatim jednokratnim novčanim pomoćima s Upravnim odjelom.*

*V. NADLEŽNOST I POSTUPAK*

*Članak 46.*

*Postupak za ostvarivanje prava sukladno ovoj Odluci pokreće se na zahtjev korisnika, supružnika ili partnera, punoljetnog djeteta, skrbnika, udomitelja, na prijedlog nadležnog Centra ili po službenoj dužnosti, temeljem saznanja i činjenica koje Upravni odjel prikupi obavljajući poslove iz svog djelokruga.*

*Članak 47.*

*Zahtjev za ostvarivanje prava podnosi se Upravnom odjelu.*

*Zahtjev za ostvarivanje prava podnosi se na propisanom obrascu Upravnog odjela.*

*Uz zahtjev za ostvarivanje prava kao i tijekom korištenja prava, podnositelj zahtjeva je dužan dostaviti odnosno predočiti Upravnom odjelu odgovarajuće isprave odnosno dokaze potrebne za ostvarivanje prava.*

*Upravni odjel može odlučiti da se posebno ispitaju relevantne činjenice i okolnosti od kojih ovisi ostvarivanje pojedinačnog prava, posjetom obitelji podnositelja zahtjeva odnosno korisnika ili na drugi odgovarajući način.*

*Ostvarivanje prava, u pravilu, počinje teći od prvog dana sljedećeg mjeseca nakon podnošenja zahtjeva za ostvarivanje prava, osim u slučaju iz članka 18., 24. i 28. ove Odluke.*

*Upravni odjela može odlučiti da podnositelj zahtjeva započne s ostvarivanjem prava i za mjesec u kojem je podnio zahtjev za ostvarivanje prava, ako je isti zahtjev podnesen do petnaestog dana u mjesecu.*

*Postupak za ostvarivanje prava propisanih ovom Odlukom je hitan.*

*Članak 48.*

*O zahtjevu za ostvarivanje prava u prvom stupnju odlučuje Upravni odjel u roku od 30 dana od dana podnošenja zahtjeva.*

*O žalbi protiv rješenja Upravnog odjela odlučuje nadležno upravno tijelo Županije.*

*Članak 49.*

*Iznimno od odredbe članka 48. stavka 1. ove Odluke, zaključkom Gradonačelnika može se odlučiti o zahtjevu za ostvarivanje prava, radi ostvarivanja prava na jednokratnu novčanu pomoć.*

*Članak 50.*

*U tijeku ostvarivanja prava korisnik je dužan, u pravilu, svaka tri mjeseca, a najmanje jednom godišnje, dostaviti odnosno predočiti odgovarajuće isprave odnosno dokaze o kojima ovisi daljnje ostvarivanje prava, ako ovom Odlukom za ostvarivanje pojedinih prava nije određen kraći rok.*

*Upravni odjel može, radi preispitivanja osnovanosti ostvarivanja prava utvrditi i kraći rok od roka određenog u stavku 1. ovoga članka.*

*Ako se promijene okolnosti o kojima ovisi ostvarivanje pojedinog prava iz socijalne skrbi, Upravni odjel će donijeti novo rješenje.*

*Korisnik je dužan Upravnom odjelu prijaviti svaku promjenu činjenica koje utječu na ostvarivanje prava propisanih ovom Odlukom i to u roku od osam dana od dana nastanka promjene.*

*Članak 51.*

*U pisarnici Upravnog odjela, gdje se primaju zahtjevi za ostvarivanje prava, na prikladan će se način istaknuti popis odnosno pregled odgovarajućih isprava odnosno dokaza potrebnih za ostvarivanje prava utvrđenih ovom Odlukom.*

*Članak 52.*

*Upravni odjel ima pravo nadzirati da li se sredstva odobrena za ostvarivanje prava sukladno odredbama ove Odluke koriste u svrhu za koju su namijenjena.*

*Ukoliko se utvrdi nenamjensko korištenje sredstava, rješenjem Upravnog odjela uskratit će se ostvarivanje prava.*

*Članak 53.*

*Korisnik koji je ostvario neko pravo iz socijalne skrbi propisano ovom Odlukom, dužan je nadoknaditi štetu, ako je:*

*- na temelju neistinitih ili netočnih podataka za koje je on ili njegov skrbnik znao ili je morao znati da su neistiniti, odnosno netočni ili je na drugi protupravan način ostvario pravo koje mu ne pripada,*

*- ostvario pravo zbog toga što on ili njegov skrbnik nije prijavio promjenu koja utječe na gubitak ili opseg prava za koju je on odnosno njegov skrbnik znao ili je morao znati.*

*VI. PRIJELAZNE I ZAVRŠNE ODREDBE*

*Članak 54.*

*Stupanjem na snagu ove Odluke prestaje važiti Odluka o socijalnoj skrbi Grada Požege (Službene novine Grada Požege, broj: 21/11., 13/12., 21/13., 11/14. i 15/14.).*

*Članak 55.*

*Postupci za ostvarivanje prava koji su započeti prije dana stupanja na snagu ove Odluke, dovršit će se prema odredbama Odluke iz prethodnog članka ove Odluke.*

*Članak 56.*

*Ova Odluka stupa na snagu osmog dana od dana objave u Službenim novinama Grada Požege.*

*PREDSJEDNIK*

*Nino Smolčić, dipl.oec., v.r.*

*A red and blue flag

Description automatically generated with low confidence*

*R E P U B L I K A H R V A T S K A*

*POŽEŠKO-SLAVONSKA ŽUPANIJA*

*GRAD POŽEGA*

*Gradsko vijeće*

*KLASA: 550-01/18-01/2*

*URBROJ: 2177/01-02/01-18-5*

*Požega, 30. siječnja 2018.*

*Na temelju članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 19/13.- pročišćeni tekst, 137/15.- ispravak i 123/17.), članka 6. stavka 1. Zakona o socijalnoj skrbi (Narodne novine, broj: 157/13., 152/14., 99/15., 52/16., 16/17. i 130/17.) i članka 36. stavka 1. alineje 3. Statuta Grada Požege (Službene novine Grada Požege, broj: 3/13., 19/13., 5/14. i 19/14.), Gradsko vijeće Grada Požege, na 5. sjednici, održanoj dana, 30. siječnja 2018. godine, donosi*

*O D L U K U*

*o izmjeni Odluke o socijalnoj skrbi Grada Požege*

*Članak 1.*

*Ovom Odlukom mijenja se Odluka o socijalnoj skrbi Grada Požege (Službene novine Grada Požege, broj: 9/16. - u nastavku teksta: Odluka).*

*Članak 2.*

*U članku 17. stavku 1. Odluke iznos od: „1.000,00 kuna“ zamjnjuje se iznosom od: „1.500,00 kuna“.*

*Članak 3.*

*Ova Odluka stupa na snagu prvog dana od dana njene objave u Službenim novinama Grada Požege.*

*PREDSJEDNIK*

*prof.dr.sc. Željko Glavić, v.r*

*A red and blue flag

Description automatically generated with low confidence*

*R E P U B L I K A H R V A T S K A*

*POŽEŠKO-SLAVONSKA ŽUPANIJA*

*GRAD POŽEGA*

*Gradsko vijeće*

*KLASA:550-01/18-01/13*

*URBROJ: 2177/01-02/01-18-4*

*Požega, 28. lipanj 2018.*

*Na temelju članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 19/13.-pročišćeni tekst, 137/15.-ispravak i 123/17.), članka 6. stavka 1. Zakona o socijalnoj skrbi (Narodne novine, broj: 157/13., 152/14. i 99/15., 52/16.,16/17. i 130/17.) i članka 36. stavka 1. alineje 3. Statuta Grada Požege (Službene novine Grada Požege, broj: 8/17. - pročišćeni tekst), Gradsko vijeće Grada Požege, na 10. sjednici, održanoj 28. lipnja 2018. godine, donosi*

*O D L U K U*

*o izmjeni i dopuni Odluke o socijalnoj skrbi grada Požege*

*Članak 1.*

*Ovom Odlukom mijenja se i dopunjuje Odluka o socijalnoj skrbi Grada Požege (Službene novine Grada Požege, broj: 9/16. i 2/18.- u nastavku teksta: Odluka).*

*Članak 2.*

*U Glavi IV., iza članka 23. podnaslov 7. se mijenja i glasi:*

*„7. Pravo na novčanu pomoć za nabavu udžbenika i radnih bilježnica“.*

*Članak 3.*

*U članku 24. Odluke iza stavka 2. dodaju novi stavci 3. i 4., koji glase:*

*„Pravo na novčanu pomoć za nabavu obveznih radnih bilježnica mogu ostvariti*

* *učenici od 1. do 8. razreda koji pohađaju osnovu školu na području Grada (gradske osnovne škole i Katolička osnovna škola) i koji imaju prebivalište na području Grada te*
* *učenici od 1. do 8. razreda koji imaju prebivalište na području Grada Požege, a pohađaju osnovnu školu izvan upisnog područja Grada Požege, sukladno važećoj mreži škola.*

*Način ostvarivanja prava i obveze korisnika iz prethodnog stavka ovoga članka, propisat će se posebnom odlukom Gradonačelnika za svaku školsku godinu.“*

*Članak 4.*

*U članku 25. stavku 1. Odluke iza broja: „24.“ dodaju se riječi i brojke: „stavku 1. i 2.“*

*Članak 5.*

*U članku 47. stavku 5. Odluke, broj:„28.“ zamjenjuje se brojem:„26“.*

*Članak 6.*

*Ova Odluka stupa na snagu osmog dana od dana objave u Službenim novinama Grad Požege.*

*PREDSJEDNIK*

*prof.dr.sc. Željko Glavić, v.r*

**

*R E P U B L I K A H R V A T S K A*

*POŽEŠKO-SLAVONSKA ŽUPANIJA*

*GRAD POŽEGA*

*GRADSKO VIJEĆE*

*KLASA: 550-01/19-01/17*

*URBROJ: 2177/01-02/01-19-4*

*Požega, 4. prosinac 2019.*

*Na temelju članka 35. stavka 1. točke 2. Zakona o lokalnoj i područnoj (regionalnoj) samoupravi (NN, broj: 33/01., 60/01.- vjerodostojno tumačenje, 106/03., 129/05., 109/07., 125/08., 36/09., 150/11., 144/12., 19/13. - pročišćeni tekst, 137/15.- ispravak i 123/17.), članka 6. stavka 1. Zakona o socijalnoj skrbi (NN, broj: 157/13., 152/14., 99/15., 52/16., 16/17. i 130/17.) i članka 36. stavka 1. podstavka 3. Statuta Grada Požege (Službene novine Grada Požege, broj: 3/13., 19/13., 5/14., 19/14., 4/18., 7/18.- pročišćeni tekst, 11/18. i 12/19.), Gradsko vijeće Grada Požege, na svojoj 20. sjednici, održanoj dana, 4. prosinca 2019. godine, donosi*

*O D L U K U*

*o izmjeni Odluke o socijalnoj skrbi Grada Požege*

*Članak 1.*

*Ovom Odlukom mijenja se Odluka o socijalnoj skrbi Grada Požege (Službene novine Grada Požege, broj: 9/16., 2/18. i 11/18.- u nastavku teksta: Odluka).*

*Članak 2.*

*U članku 17., stavak 1. Odluke mijenja se i glasi:*

*„Pravo na novčani dar za svako novorođeno dijete ostvaruje se u jednokratnom novčanom iznosu od 2.000,00 kuna za prvorođeno dijete u obitelji, a za svako sljedeće rođeno dijete u obitelji iznos navedenog novčanog dara povećava se za 1.000,00 kuna.“*

*Članak 3.*

*Ova Odluka stupa na snagu osmog dana od dana objave u Službenim novinama Grada Požege.*

*PREDSJEDNIK*

*prof.dr.sc. Željko Glavić, v.r.*

***Slika na kojoj se prikazuje tekst, isječak crteža

Opis je automatski generiran***

*R E P U B L I K A H R V A T S K A*

*POŽEŠKO-SLAVONSKA ŽUPANIJA*

*Slika na kojoj se prikazuje lanac, okovi, ključ

Opis je automatski generiranGRAD POŽEGA*

*Gradsko vijeće*

*KLASA: 550-01/20-01/11*

*URBROJ: 2177/01-02/01-20-4*

*Požega, 8. prosinca 2020.*

*Na temelju članka 35. stavka 1. točke 2. Zakona o lokalnoj i područnoj (regionalnoj) samoupravi (NN, broj: 33/01., 60/01.- vjerodostojno tumačenje, 106/03., 129/05., 109/07., 125/08., 36/09., 150/11., 144/12., 19/13. - pročišćeni tekst, 137/15.- ispravak, 123/17. i 98/19.), članka 6. stavka 1. Zakona o socijalnoj skrbi (NN, broj: 157/13., 152/14., 99/15., 52/16., 16/17., 130/17., 98/19. i 64/20.) i članka 36. stavka 1. podstavka 3. Statuta Grada Požege (Službene novine Grada Požege, broj: 3/13., 19/13., 5/14., 19/14., 4/18., 7/18.- pročišćeni tekst, 11/18., 12/19. i 2/20.), Gradsko vijeće Grada Požege, na svojoj 25. sjednici, održanoj dana, 8. prosinca 2020. godine, donosi*

*O D L U K U*

*o izmjeni i dopunama Odluke o socijalnoj skrbi Grada Požege*

*Članak 1.*

*Ovom se Odlukom mijenja i dopunjuje Odluka o socijalnoj skrbi Grada Požege (Službene novine Grada Požege, broj: 9/16., 2/18., 11/18. i 19/19.- u nastavku teksta: Odluka).*

*Članak 2.*

1. *U članku 11. stavku 1. Odluke iza podstavka 11. dodaje se novi podstavak 12. koji glasi:*

*„- pravo na isplatu prigodne jednokratne novčane naknade umirovljenicima povodom*

*blagdana Uskrsa“*

1. *Dosadašnji podstavci 12. do 14. u navedenom stavku i članku postaju podstavci 13. do 15.*

*Članak 3.*

*U GLAVI IV. Odluke (PRAVA IZ SOCIJALNE SKRBI), iza članka 41. dodaje se podnaslov 13.a, te članci 41.a do 41.f koji glase:*

*„13.a Pravo na isplatu prigodne jednokratne novčane naknade umirovljenicima povodom*

*blagdana Uskrsa*

*Članak 41.a*

*(1) Pravo na isplatu prigodne jednokratne novčane naknade umirovljenicima povodom blagdana Uskrsa (u nastavku teksta: uskrsnica) ostvaruje umirovljenik s prebivalištem na području Grada Požege čija ukupna tuzemna i/ili inozemna mirovina sa svim dodacima (u nastavku teksta: mirovina) u mjesecu prije isplate ovoga prava ne prelazi iznos od 3.000,00 kuna.*

*(2) Umirovljenicima iz stavka 1. ovoga članka smatraju se:*

*- korisnici starosnih, prijevremenih starosnih i obiteljskih mirovina i korisnici invalidskih mirovina zbog opće nesposobnosti za rad i profesionalne nesposobnosti za rad, a koji nisu u radnom odnosu (u nastavku teksta: hrvatske mirovine)*

*- korisnici mirovina priznatih uz primjenu međunarodnih ugovora (u nastavku teksta: inozemne mirovine).*

*(3) Umirovljenici iz stavka 2. ovoga članka razvrstavaju se u četiri skupine:*

|  |  |
| --- | --- |
| *Skupina* | *Za iznos mirovine (kuna)* |
| *I.* | *do 1.200,00* |
| *II.* | *1.201,00 - 1.800,00* |
| *III.* | *1.801,00 - 2.500,00* |
| *IV.* | *2.501,00 - 3.000,00* |

*Članak 41.b*

*Visina uskrsnice određuje se umirovljenicima kako slijedi:*

|  |  |
| --- | --- |
| *Za iznos mirovine (kuna)* | *Visina uskrsnice (kuna)* |
| *do 1.200,00* | *450,00* |
| *1.201,00 - 1.800,00* | *350,00* |
| *1.801,00 - 2.500,00* | *250,00* |
| *2.501,00 - 3.000,00* | *150,00* |

*Članak 41.c*

*Umirovljenici će uskrsnicu ostvariti na temelju popisa koji će Upravni odjel zatražiti od Hrvatskog zavoda za mirovinsko osiguranje.*

*Članak 41.d*

*Korisnicima hrvatskih mirovina s iznosom mirovinskih primanja iz članka 41.a ove Odluke, a koji se nalaze na popisu Hrvatskog zavoda za mirovinsko osiguranje, uskrsnica će se isplatiti na blagajni Upravnog odjela za financije Grada Požege ili na tekući račun umirovljenika, i to petnaest dana prije Uskrsa.*

*Članak 41.e.*

*(1) Korisnici inozemnih mirovina i korisnici hrvatskih mirovina koji se ne nalaze na popisu Hrvatskog zavoda za mirovinsko osiguranje (novi umirovljenici, promjena adrese i sl.) dužni su podnijeti zahtjev.*

*(2) Zahtjev za ostvarivanje prava na uskrsnicu podnosi se na standardiziranom obrascu.*

*(3) Zahtjev za ostvarivanje prava na uskrsnicu može podnijeti i druga osoba u ime umirovljenika koja je, uz propisane dokaze, dužna dostaviti i presliku vlastite osobne iskaznice. Podnositelj zahtjeva dužan je, uz ispunjeni standardizirani obrazac, priložiti sljedeće dokaze:*

*- presliku osobne iskaznice*

*- dokaz o visini mirovinskog primanja*

*- potvrdu o visini dohotka i primitaka iz Porezne uprave*

*- ostale dokaze po potrebi.*

*(4) Ukoliko se zahtjev pozitivno riješi, uskrsnica će se isplatiti na tekući račun umirovljenika, u roku od petnaest dana od dana rješavanja zahtjeva.*

*Članak 41.f*

*(1) Pravo na uskrsnicu ne može se prenositi na drugu osobu niti nasljeđivati.*

*(2) Pravo na uskrsnicu izuzeto je od ovrhe.“*

*Članak 4.*

*Ova Odluka stupa na snagu osmog dana od dana objave u Službenim novinama Grada Požege.*

*PREDSJEDNIK*

*prof.dr.sc. Željko Glavić, v.r.*